নিউমোনিয়ায় আক্রান্ত হওয়া ব্রাজিলের বিশ্বকাপ জয়ী ফরোয়ার্ড রোনালদোকে ইবিজার এক হাসপাতালে ভর্তি করা হয়েছে। স্পেনের ইবিজায় নিজের বাড়িতে ছুটি কাটানোর সময় অসুস্থ হয়ে পড়েন রোনালদো। ৪১ বছর বয়সী সাবেক এই ফুটবলার এক টুইট বার্তায় জানান, শুক্রবার অসুস্থ হয়ে পড়ায় তাকে হাসপাতালে নেয়া হয়। সোমবার হাসপাতাল থেকে ছাড়া পাবার কথা তার। ব্রাজিলের হয়ে ৯৮ ম্যাচ খেলে ৬২টি গোল করেন রোনালদো। ক্যারিয়ারের শেষ পর্যায়ে ব্রাজিলের ক্লাব করিন্থিয়ান্সে খেলে ২০১১ সালে সব ধরনের ফুটবল থেকে অবসর নেন ১৯৯৭ ও ২০০২ সালে ব্যালন ডি’অর জেতা এই ফরোয়ার্ড। রিয়ালের হয়ে লা লিগা জয় ছাড়াও ইন্টারের হয়ে জেতেন উয়েফা কাপ। ১৯৯৪ সালে ব্রাজিলের বিশ্বকাপ জয়ী দলের অংশ হলেও সেবার কোনো ম্যাচে খেলার সুযোগ পাননি। ফ্রান্সে চার বছর পর দলকে ফাইনালে তুলতে বড় অবদান রাখেন রোনালদো। ইন্টারনেট।